ananddey/assamese-wiki-corpus huggingface dataset:
শৰ্ৱৰী

শৰ্ৱৰী ৱাঘ (; জন্ম: ১৪ জুন ১৯৯৭) শৰ্ৱৰী নামেৰে পৰিচিত, এগৰাকী ভাৰতীয় অভিনেত্ৰী। তেওঁ মূলতঃ হিন্দী চলচ্চিত্ৰত অভিনয় কৰে। ২০১৫ চনত লাভ ৰঞ্জন আৰু সঞ্জয় লীলা ভণশালীৰ সহকাৰী পৰিচালক হিচাপে তেওঁ নিজৰ কৰ্মজীৱনৰ আৰম্ভণি কৰিছিল। তাৰ পিছত তেওঁ কবীৰ খানৰ দ্বাৰা পৰিচালিত যুদ্ধধৰ্মী ধাৰাবাহিক দ্য ফৰ্গটেন আৰ্মি - আজাদি কে লিয়ে (২০২০)ৰ জৰিয়তে অভিনয় জগতত আত্মপ্ৰকাশ কৰিছিল।

য়শ ৰাজ ফিল্মছৰ হাস্যৰসাত্মক ছবি বাণ্টী ঔৰ বাবলী ২ (২০২১)ত অভিনয়েৰে তেওঁ বলিউডত খোজ দিয়ে আৰু উক্ত ছবিখনৰ বাবে তেওঁ শ্ৰেষ্ঠ নৱাগত অভিনেত্ৰীৰ ফিল্মফেয়াৰ বঁটা লাভ কৰে। ব্যৱসায়িকভাৱে সফল কমেডী হৰৰ ছবি মুঞ্জ্যা (২০২৪)ৰ জৰিয়তে তেওঁ বিৰাট সাফল্য অৰ্জন কৰে।

প্ৰাৰম্ভিক জীৱন

তেওঁ ১৯৯৭ চনত এটি মাৰাঠী পৰিয়ালত জন্মগ্ৰহণ কৰিছিল। তেওঁৰ পিতৃ শৈলেশ ৱাঘ, এগৰাকী বিল্ডাৰ আৰু মাতৃ নম্ৰতা ৱাঘ, এগৰাকী স্থপতিবিদ। মুম্বাইৰ দ্য দাদাৰ পাৰ্চী ইউথছ এছেম্বলি হাইস্কুল আৰু ৰূপাৰেল কলেজত তেওঁ অধ্যয়ন কৰিছিল।

কৰ্মজীৱন

শৰ্ৱৰীয়ে প্যাৰ কা পঞ্চনামা ২, বাজীৰাও মস্তানী আৰু চনু কে টিটু কি ছুইটি শীৰ্ষক ছবিকেইখনত সহকাৰী পৰিচালক হিচাপে কাম কৰিছিল। ২০২০ চনৰ আমাজন প্ৰাইমৰ ধাৰাবাহিক দ্য ফৰ্গটেন আৰ্মি - আজাদি কে লিয়েত ছানী কৌশলৰ বিপৰীতে অভিনয় কৰি তেওঁ ছবিজগতত আত্মপ্ৰকাশ কৰিছিল।

তেওঁ ২০২১ চনত ৰাণী মুখাৰ্জী, ছৈফ আলী খান আৰু সিদ্ধান্ত চতুৰ্বেদীৰ সৈতে য়শ ৰাজ ফিল্মছৰ হাস্যৰসাত্মক ছবি বাণ্টী ঔৰ বাবলী ২ (২০২১)ত অভিনয়েৰে বলিউডত অভিষেক ঘটায়। ছবিখনত অভিনয়ৰ বাবে তেওঁ শ্ৰেষ্ঠ নৱাগত অভিনেত্ৰীৰ ফিল্মফেয়াৰ বঁটা আৰু বৰ্ষশ্ৰেষ্ঠ নৱাগত তাৰকা অভিনেত্ৰীৰ আইফা বঁটা লাভ কৰে। হিন্দুস্তান টাইমছে উল্লেখ কৰে যে, "শৰ্ৱৰী তেওঁৰ প্ৰথমখন ছবিৰ বাবে যথেষ্ট আত্মবিশ্বাসী আৰু পৰ্দাত তেওঁৰ উপস্থিতি অতি উত্তম।" যদিও বক্স অফিচত ছবিখনৰ প্ৰদৰ্শন ভাল নহ’ল।

তেওঁৰ পৰৱৰ্তী ছবিখন আছিল ২০২৪ চনত মুক্তিপ্ৰাপ্ত কমেডী হৰৰ ছবি মুঞ্জ্যা। মহাৰাষ্ট্ৰীয় লোককথা মুঞ্জ্যাৰ দ্বাৰা অনুপ্ৰাণিত হৈ নিৰ্মিত ছবিখন মেডক ছুপাৰনেচাৰেল ইউনিভাৰ্ছৰ চতুৰ্থ কিস্তি আছিল। ৰেডিফৰ সুকন্যা বাৰ্মাই মতামত দিছিল, "শৰ্ৱৰীয়ে এগৰাকী দৃঢ়মনা তথা হাঁহিমুখীয়া অভিনেত্ৰী হোৱাৰ পৰিচয় দাঙি ধৰিলে"। বাণিজ্যিকভাৱে ছবিখনে শ্লিপাৰ হিট হয় আৰু তেওঁৰ চৰিত্ৰটি ব্ৰেকআউট ৰ’ল বুলি প্ৰমাণিত হয়। ইয়াৰ পিছত নেটফ্লিক্সত মুক্তি পোৱা ঐতিহাসিক কথাছবি মহাৰাজত নৱাগত অভিনেতা জুনেইদ খানৰ বিপৰীতে তেওঁ অভিনয় কৰিছিল। বছৰৰ তৃতীয়খন ছবি আছিল জন আব্ৰাহামৰ বিপৰীতে অভিনীত একচন ছবি বেদা য'ত তেওঁ এগৰাকী দলিত মহিলাৰ চৰিত্ৰত অভিনয় কৰিছিল। ছবিখনে মিশ্ৰিত পৰ্যালোচনা লাভ কৰে। স্ক্ৰল.ইনৰ নন্দিনী ৰামনাথে উল্লেখ কৰে যে শৰ্ৱৰীয়ে কিমান ভালদৰে "নায়িকা চৰিত্ৰৰ যুঁজাৰু মনোভাৱক নেতৃত্ব দিয়ে"।

ইয়াৰ পিছত শৰ্ৱৰীয়ে আলিয়া ভাটৰ নেতৃত্বত নিৰ্মিত, ৱাইআৰএফ স্পাই ইউনিভাৰ্ছৰ আগন্তুক ছবি, আলফাত অভিনয় কৰিব।

চলচ্চিত্ৰপুঞ্জী

চলচ্চিত্ৰ

বৰ্ষ
শিৰোনাম
ভূমিকা
টোকা

২০১৫
প্যাৰ কা পঞ্চনামা ২

সহকাৰী পৰিচালক

মহাৰাজ
বিৰাজ
বিশেষ উপস্থিতি

বেদা
বেদা

দূৰদৰ্শন

বৰ্ষ
শিৰোনাম
ভূমিকা
তথ্য.
২০২০
দ্য ফৰ্গটেন আৰ্মি - আজাদি কে লিয়ে
মায়া শ্ৰীনিৱাসন

বঁটা আৰু মনোনয়ন

বৰ্ষ
বঁটা
শিতান
কৰ্ম
ফলাফল
তথ‌্য.
২০২২
২২তম আইফা বঁটা
বৰ্ষশ্ৰেষ্ঠ নৱাগত তাৰকা – অভিনেত্ৰী
বাণ্টী ঔৰ বাবলী ২

৬৭তম ফিল্মফেয়াৰ বঁটা
শ্ৰেষ্ঠ নৱাগত অভিনেত্ৰী

পিংকভিলা স্ক্ৰীণ আৰু ষ্টাইল আইকন বঁটা
ষ্টাইলিছ উদীয়মান প্ৰতিভা - অভিনেত্ৰী

টোকা

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:মাৰাঠী ব্যক্তি
জয়াম্মা বাণ্ডাৰী

জয়ম্মা বাণ্ডাৰী (জন্ম আনুমানিক ১৯৭৮) এগৰাকী ভাৰতীয় প্ৰাক্তন যৌনকৰ্মী তথা পৰৱৰ্ত্তী সময়ত সমাজকৰ্মী। ২০১৮ চনত তেওঁক নাৰী শক্তিৰ সন্মানেৰে সন্মানিত কৰা হয়। ২০১১ চনত তেওঁ এটা সংস্থা প্ৰতিষ্ঠা কৰে যিয়ে যৌনকৰ্মী আৰু তেওঁলোকৰ সন্তানক সহায় কৰে।

জীৱন

জয়াম্মা বাণ্ডাৰীৰ জন্ম হৈছিল প্ৰায় ১৯৭৮ চনত নলগোণ্ডাত। তিনি বছৰ বয়সত তাই অনাথ হৈ পৰিছিল আৰু এজন খুড়াক তাইৰ অভিভাৱক হৈছিল। চৈধ্য বছৰ বয়সত তাইক বিবাহিত মানুহ এজনৰ লগতো বিয়া দিছিল।

মদ্যপায়ী স্বামীয়ে তাইক যৌন কৰ্মী হ’বলৈ বাধ্য কৰিছিল।

২০০১ চনত তাই জয়া সিং থমাছৰ সহায়ত হায়দৰাবাদত চৈতন্য মহিলা মণ্ডলী নামৰ সংগঠনটো প্ৰতিষ্ঠা কৰে। সংস্থাটোৱে নিজৰ পেছাৰ পৰা পলায়ন কৰিব বিচৰা যৌনকৰ্মীসকলক সহায় আগবঢ়ায়। সংস্থাটোৱে সহায় আগবঢ়ায় আৰু যৌনকৰ্মীসকলৰ কন্যাক যত্ন লয় যাতে তেওঁলোকে পিতৃ-মাতৃক অনুসৰণ নকৰে। ৩৫০০ শিশুক উদ্ধাৰ কৰাৰ লগতে এহেজাৰ মহিলাই নতুন কামৰ সন্ধান লাভ কৰিছে। তাইৰ সংগঠনে ৰাজ্যিক বিদ্যালয়ত নামভৰ্তি কৰাৰ পিছত নিয়মিতভাৱে পৰীক্ষা কৰা হয়। নতুন দিল্লীৰ ৰাষ্ট্ৰপতি ভৱনত ৰাষ্ট্ৰপতি কোবিন্দে এই বঁটা প্ৰদান কৰে আৰু ভাৰতৰ প্ৰধানমন্ত্ৰী নৰেন্দ্ৰ মোদীও উপস্থিত থাকে। সেই বছৰ উনত্ৰিশজন লোক বা সংগঠনক সন্মান জনোৱা হৈছিল। তেওঁলোকে এই বঁটা আৰু এক লাখ টকাৰ পুৰস্কাৰ লাভ কৰে।

তথ্যসূত্ৰ

শ্ৰেণী:যৌনকৰ্মী
শ্ৰেণী:পতিতাবৃত্তি
শ্ৰেণী:সমাজকৰ্মী
শ্ৰেণী:ভাৰতীয় নাৰী
কিন্নাল কাৰুশিল্প

কিন্নাল কাৰুশিল্প বা কিন্হাল কাৰুশিল্প , ভাৰতৰ কৰ্ণাটক ৰাজ্যৰ এখন চহৰ কিন্নাল বা কিন্হালৰ স্থানীয় পাৰম্পাৰিক কাঠৰ কাৰুশিল্প।

কিন্নাল চহৰ ইয়াৰ কিন্নাল পুতলা আৰু ধৰ্মীয় প্ৰতিমাৰ বাবে বিখ্যাত।

এই গাঁৱৰ কিন্নাল কাৰুশিল্পৰ বাবে জনাজাত। এই শিল্প ভাৰতৰ ভৌগোলিক অস্তিত্বৰ ইংগিত দিয়ে। সেয়ে ভাৰত চৰকাৰে কিন্নাল কাৰুশিল্পক ভৌগোলিক সুচকৰ মৰ্যাদা দিছে আৰু ইয়াৰ আবেদন সংখ্যা ২১৩।

ইতিহাস

কিন্নাল কলাত্মক ঐতিহ্যৰে ভৰপূৰ। এসময়ত ই কাৰুশিল্পৰ অতি বিখ্যাত কেন্দ্ৰ আছিল আৰু ঘাইকৈ কাঠৰ কাৰুকাৰ্য্যৰ বাবে জনাজাত আছিল। পাম্পাটেশ্বৰ মন্দিৰৰ মূৰাল চিত্ৰ আৰু হাম্পিৰ কাঠৰ ৰথৰ জটিল কাৰুকাৰ্য্য বৰ্তমানৰ কিন্নাল শিল্পৰ পূৰ্বপূৰুষ হিচাপে গণ্য কৰা হয়। এজন শিল্পীৰ সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে।

২০০৭ চনত আমেৰিকা যুক্তৰাষ্ট্ৰৰ গ্লাছগ' বিশ্ববিদ্যালয় আৰু গ্লাছগ' কলা বিদ্যালয়ৰ ছাত্ৰসকলে কৰ্ণাটকৰ কাৰুকাৰ্য্য পৰিষদৰ সহযোগত স্থানীয় ছাত্ৰ আৰু শিল্পীসকলক কিন্নাল শিল্পৰ পূৰ্ণোদ্ধাৰৰ বাবে এটা প্ৰকল্পৰ জৰিয়তে সম্বৰ্ধনা জনাইছিল।

প্ৰস্তুত প্ৰণালী

এই শিল্পৰ লগত জড়িত শিল্পী সকলক চিত্ৰগড় বোলে। পাতল কাঠেৰে পুতলা সমূহ প্ৰস্তুত কৰা হয়। তেতেলীৰ গুটি আৰু শিলগুটিৰে তৈয়াৰ কৰা পিটিকাৰে বিভিন্ন অংশ যোৰা লগোৱা হয়। মৰাপাটৰ কাপোৰক তিয়াই, সৰুকৈ টুকুৰা বনাই, শুকাই গুড়ি কৰি কাঠৰ গুড়ি আৰু তেতেলী গুটিৰ পিটিকাৰ লগত মিহলাই কিট্টা প্ৰস্তুত কৰা হয়। তৈয়াৰ কৰা আকৃতিৰ অলংকৰণৰ বাবে শিলগুটি গুড়ি পিটিকা তৰল আঠাৰে সংস্থাপন কৰা হয়। আকৃতিৰ সকলো অংশ ঠিক কৰাৰ পিছত ইয়াৰ গোটেই গাত কিট্টা সানি দিয়া হয় আৰু কপাহৰ সৰু টুকুৰা তেতেলীৰ পিটিকাৰে লগাই দিয়া হয়। তাৰপিছত ইয়াৰ ওপৰত শিলগুটিৰ পিটিকা ব্যৱহাৰ কৰা হয় যি আকৃতিটোক ৰং কৰিবলৈ এক আধাৰ দিয়ে।

বৰ্তমানে ঘাইকৈ জীৱ-জন্তু , চৰাই আদিৰ আকৃতি এই শিল্পত প্ৰস্তুত কৰা হয়। ঐতিহাসিক পক্ষী গৰুড়ৰ নিৰ্মাণত ১২ বিধ সামগ্ৰী আৰু সিংহাসনত বহি থকা ভগৱান গণেশৰ আকৃতিৰ নিৰ্মাণত ২২ বিধ সামগ্ৰী ব্যৱহাৰ হয়। উৎসৱৰ সময়ত কাঠৰ গুড়ি আৰু গোবৰৰ সলনি চীনা মাটিৰ পুতলা সজা হয়।

পৰিবহন

কপ্পাল নগৰৰ পৰা নিৰ্দিষ্ট সময়ৰ মুৰে-মুৰে কিন্নাল গাৱলৈ বাছ চলাচল কৰে। নিকটতম চহৰ হৈছে কপ্পাল। কপ্পালৰ পৰা বেলেগ ঠাইলৈ যাবলৈ বাছ আৰু ৰেলগাড়ীৰ সুবিধা আছে।

গণতন্ত্ৰ দিৱসৰ পেৰেডত কিন্নলাৰ প্ৰতীক

২০১৩ চনৰ ভাৰতৰ গণতন্ত্ৰ দিৱসৰ পেৰেডত কৰ্ণাটক চৰকাৰে কিন্নলা কাৰুশিল্পক মূখ্য বিষয় হিচাপে প্ৰতীক প্ৰদৰ্শন কৰিছিল।

তথ্য সংগ্ৰহ

বাহ্যিক সংযোগ

The Glasgow Kinnal Project – no longer valid
Book about the Kinhal Craft produced by Scottish team
[Form GI-1 of Application No. 213 available at

শ্ৰেণী:ভাৰতৰ ভৌগোলিক স্বীকৃতি
বিজয়ানন্দী

বিজয়ানন্দী বা বিজয়ানন্দ (আনুমানিক ৯৪০-১০১০, ভাৰতৰ বেনাৰস (বৰ্তমান বাৰাণসী), আছিল এজন ভাৰতীয় গণিতজ্ঞ আৰু জ্যোতিৰ্বিজ্ঞানী যিয়ে ত্ৰিকোণমিতিৰ ক্ষেত্ৰত অৱদান আগবঢ়াইছিল।

তেওঁ জয়ানন্দৰ পুত্ৰ৷ একমাত্ৰ জনা তথ্য হ'ল যে, তেওঁ আল-বেৰুণীৰ আৰবী গ্ৰন্থ ঘুৰাত আল-জিজাতৰ পৰা কৰণতিলকা নামৰ এখন অনুবাদ গ্ৰন্থ লিখিছিল। কিন্তু বিজয়নন্দী নামৰ, আনুমানিক ৫৫০ চনৰ আন এজন জ্যোতিৰ্বিজ্ঞানী আছিল, যাক বৃহস্পতি আৰু শনিৰ দ্ৰাঘিমাংশ গণনাৰ পদ্ধতি প্ৰৱৰ্তনৰ বাবে বৰাহমিহিৰএ তেওঁৰ পঞ্চসিদ্ধান্তিকাত (XVII, 62) বুলি উল্লেখ কৰিছিল।

কৰণতিলকাত সময়ৰ একক, সূৰ্য আৰু চন্দ্ৰৰ দ্ৰাঘিমাংশ, দিনৰ দৈৰ্ঘ্যৰ গণনা, গ্ৰহণ আৰু অন্যান্য এনে বিষয়ৰ টোকা অন্তৰ্ভুক্ত কৰা হৈছে।

তথ্য সূত্ৰ

শ্ৰেণী:ভাৰতীয় গণিতজ্ঞ
শ্ৰেণী:জ্যোতিৰ্বিজ্ঞানী
শ্ৰেণী:মৃত ব্যক্তি
বাঘা মছজিদ

বাঘা মছজিদ বাংলাদেশৰ ৰাজশাহীৰ পৰা ৪০ কিলোমিটাৰ দক্ষিণ-পূব পিনে বাঘা নামে ঠাইত অৱস্থিত। ষোড়শ শতিকাতে নিৰ্মিত এই মছজিদটো পৰৱৰ্তীকালত বিভিন্ন সংস্কাৰ কৰা হয়।

ইতিহাস

হুছেইন শাহী বংশৰ প্ৰতিষ্ঠাতা আলাউদ্দিন শ্বাহৰ পুত্ৰ চুলতান নুছৰৎ শ্বাহে ১৫২৩-১৫২৪ চনত এই মছজিদ নিৰ্মাণ কৰিছিল। পৰৱৰ্তী সময়ত মছজিদটোৰ বিভিন্ন মেৰামতি কৰা হয় আৰু ১৮৯৭ চনত মছজিদৰ গম্বুজবোৰ সম্পূৰ্ণ ভাঙি যোৱাত, ধ্বংসপ্ৰাপ্ত মছজিদটো পুনৰ্নিৰ্মাণ কৰা হয়।

স্থাপত্য

মুঠ ২৫৬ বিঘা মাটিত এই মছজিদটো অৱস্থিত। মছজিদৰ চোতালখন সম্মুখৰ সমতল ভূমিৰ পৰা প্ৰায় আঠৰ পৰা দহ ফুট ওখকৈ নিৰ্মাণ কৰা হৈছে। মছজিদটোৰ উত্তৰ দিশৰ প্ৰৱেশ পথত থকা স্তম্ভ আৰু তাত থকা শিল্পকৰ্মৰ ওপৰত সময়ৰ অত্যাচাৰ স্পষ্ট। মছজিদটোৰ ভিতৰত ছয়টা খুঁটা আছে। বহু উচ্চখাপৰ শিল্পকৰ্মৰে খোদিত কৰা চাৰিখন তোৰণে মছজিদটোত শোভা বৰ্ধন কৰিছে। দেৱালসমূহ ছয়ফুট বহলকৈ গঁঠা, গম্বুজটোৰ ব্যাস ৪২ ফুট আৰু ই ওখই ১২ ফুট।
বাঘা মছজিদৰ দৈৰ্ঘ্য ২২.৯২ মিটাৰ আৰু বহল ১২.১৮ মিটাৰ। উচ্চতা ২৪ ফুট ৬ ইঞ্চি। ইয়াৰ বেৰ ২.২২ মিটাৰ ডাঠ। মছজিদটোত মুঠ ১০টা গম্বুজ, ৪টা মিনাৰ( ওপৰৰ ফালে গম্বুজ আকৃতিৰ), আৰু ৫খন প্ৰৱেশ দ্বাৰ আছে। চৌদিশে ডাঠ দেৱালেৰে আবৃত মছজিদটোৰ দুয়োকাষে দুখনকৈ প্ৰৱেশ দ্বাৰ আছে। মছজিদটোৰ ভিতৰে-বাহিৰে টেৰাকোটাৰ শিল্পকৰ্ম দেখা যায়। মছজিদৰ কাষতে থকা বিশাল জলাশয়ো এক আকৰ্ষণীয় বিষয়। মছজিদৰ কাষতে এটা মাজাৰ শ্বৰীফো আছে।

বিৱৰণ

বাঘা মছজিদৰ গাঁথনি চূণ আৰু ইটাৰ গুড়িৰে কৰা হৈছে। মছজিদৰ ভিতৰে-বাহিৰে দেৱালত সুন্দৰ ওখ বেদী আৰু স্তম্ভ আছে। তদুপৰি, অভ্যন্তৰত অসংখ্য পোৰামাটিৰ কাৰুকাৰ্যৰে আমগছ, লতা-পাতসহ ভেটফুল আদি ফাৰ্চী শৈলীত ব্যৱহৃত অলেখ কাৰুকাৰ্য কৰা আছে। ইয়াৰ বাহিৰে মছজিদ প্ৰঙ্গণৰ উত্তৰ দিশে আছে হজৰত শ্বাহদৌল্লা আৰু তেওঁৰ পাঁচজন সঙ্গীৰ মাজাৰ। বাংলাদেশৰ স্বাধীন চুলতান আলাউদ্দিন হুছেই শ্বাহৰ পুত্ৰ নাছিৰুদ্দিন নুছৰৎ শ্বাহে জনকল্যাণৰ হেতু মছজিদৰ সম্মুখত এটা বিশাল জলাশয় খনন কৰিছিল। শ্বাহী মছজিদ সংলগ্ন এই জলাশয়টো মুঠ ৫২ বিঘা মাটিকালিৰ। জলাশয়ৰ চাৰিওফালে আছে শাৰী শাৰী নাৰিকলৰ গছ। প্ৰতিবছৰ শীতকালত অসংখ্য পৰিভ্ৰমী চৰাইৰ কাকলিত এই ঠাই মুখৰিত হৈ উঠে।

চিত্ৰ ভাণ্ডাৰ

তথ্য সূত্ৰ

শ্ৰেণী:মছজিদ
শ্ৰেণী:বাংলাদেশ
শামা ভাটে

শামা ভাটে (; জন্ম: ৬ অক্টোবৰ ১৯৫০) হৈছে এগৰাকী ভাৰতীয় কথক নৃত্যশিল্পী। শামা তাই নামেৰেও পৰিচিত তেখেতৰ কেৰিয়াৰ ৪০ বছৰতকৈ বেছি সময় ধৰি বিস্তৃত হৈ আছে। তেখেতে ৪ বছৰ বয়সৰ পৰা কথক শিকিছিল আৰু পৰিবেশন কৰিছে। লগতে তেখেত এগৰাকী শিক্ষকো আছিল আৰু ক'ৰিয়'গ্ৰাফীৰ লগত আৰু ভালেমান প্ৰশিক্ষণৰ লগত জড়িত আছিল। তেখেত পুনেত তেওঁৰ নৃত্য একাডেমীৰ নাদৰূপৰ শৈল্পিক পৰিচালকো আছিল।

ব্যক্তিগত জীৱন

গুৰু শামা ভাটে ১৯৫০ চনৰ ৬ অক্টোবৰত বেলগাঁৱত (বৰ্তমান বেলাগাভি)-ত জন্মগ্ৰহণ কৰিছিল। তেখেত গোলাব বৈশা নায়ক আৰু গণগধৰ জি নায়কৰ জীয়েক। তেখেতে ১৯৭৪ চনত গুৰু ৰোহিনী ভাটেৰ পুতেক সনাত ভাটেৰ লগত বিবাহপাশত আবদ্ধ হয় আৰু তেওঁলোকৰ এজন পুত্ৰ সন্তান অংগত ভাটে আছে।

প্ৰশিক্ষণ

গুৰু শামা ভাটে গুৰু ৰোহিনী ভাটেৰ প্ৰধান শিষ্য তথা বোৱাৰী। তেখেত কথক সম্ৰাট পণ্ডিত বিৰজু মহাৰাজ আৰু পণ্ডিত মোহনৰাৱ কল্যাণপুৰকৰ পৰাও তেওঁ প্ৰশিক্ষণ লৈছিল। তেওঁৰ কথক নৃত্যৰ ৰূপটো যি উপৰোক্ত গুৰুৰ পৰা আৰু স্ব-শিক্ষাৰ মাধ্যমত বহু বছৰ ধৰি বিকাশ লাভ কৰিছে, তবলা তালৰ পৰা 'তাল' আৰু 'লয়'ত বিশেষ সংযোজন আছে, যিটো মিশ্ৰিত কৰিছে উস্তাদ আৰু পৰিদৰ্শক পণ্ডিত সুৰেশ তালৱালকাৰ।

বছৰৰ পিছত বছৰ ধৰি, গুৰু শমা ভাটে অসংখ্য পেচাদাৰ কথক নৃত্যশিল্পীসকলক প্ৰশিক্ষণ দিছে যিসকল ভাৰত তথা বিদেশত স্বাধীনভাবে পাৰফৰ্ম কৰে আৰু শিকায়। তেখেত পুনে বিশ্ববিদ্যালয়ৰ ললিত কলা কেন্দ্ৰ, মুম্বাই বিশ্ববিদ্যালয়ৰ নালন্দা কলেজ, নাগপুৰ বিশ্ববিদ্যালয়ৰ ভাৰত কলেজ, পুনেত ভাৰতী বিদ্যাপীঠৰ ছিনিওৰ গুৰুসকলৰ অন্যতম হিচাপে বহু বিশ্ববিদ্যালয় আৰু কাৰ্যক্ৰমত নাম আছে। তেওঁৰ নিৰ্দেশনাত, ত্ৰিশতকৈ অধিক শিক্ষাৰ্থী বিভিন্ন বিশ্ববিদ্যালয়ৰ পৰা স্নাতকোত্তৰ ডিগ্ৰী অৰ্জন কৰিছ আৰু প্ৰায় ১২ গৰাকী ছাত্ৰ এইচআৰডিচি ৰাষ্ট্ৰীয় বৃত্তি (ছিনিওৰ শিক্ষাৰ্থীসকলৰ বাবে) আৰু চিচিইআৰটি বৃত্তি (জুনিওৰ শিক্ষাৰ্থীসকলৰ বাবে) লাভ কৰিছে।

ক'ৰিয়'গ্ৰাফী

গুৰু শামা ভাটেৰ ক'ৰিয়'গ্ৰাফীকৰ কাম বিশাল। তেখেত কথকৰ প্ৰচলিতৰ লগতে সমসাময়িক বিন্যাস উভয় লৈ পৰীক্ষা-নিৰীক্ষা কৰিছিল। তেখেত তেওঁৰ নিজস্ব দৃষ্টিভঙ্গি লৈ ঐতিহ্যবাহী আৰু শাস্ত্ৰীয় ৰচনাবোৰৰ তালিকাবোৰ যেনেঃ তাৰানস, থুমৰিচ ইত্যাদি তৈয়াৰ কৰিছে। উদাহৰণস্বৰূপ, ত্ৰিশুল (৯, ১০ আৰু ১১ বীটৰ তাল চক্ৰৰ মিশ্ৰণ); সংবাদ (ডোমুহি ৰচনা), লয়সোপন (পাঁচ জাতিৰ মাধ্যমত উপস্থাপিত ঔতিহাসিক কথক অনুক্ৰম)। ২০১৫ চনৰ আৰু এটা সাম্প্ৰতিক প্ৰযোজনাত তেখেত ভাৰতীয় মহাকাব্য মহাভাৰতৰ পৰা তেওঁৰ চিত্ৰ অনুপ্ৰেৰণা দেখেছিলেন আৰু নৃত্যশিল্পীসকলে ভিন্ন ভাৰতীয় শাস্ত্ৰীয় আৰু ভাৰতীয় লোকনৃত্যৰ ৰূপ উপস্থাপন কৰি "মহাভাৰত চাগা সম্পৰ্কত প্ৰতিচ্ছবি" তৈয়াৰ কৰিছিল। কণ্ঠশিল্পী লতা মংগেশকৰৰ ৮৫ তম জন্মবাৰ্ষিক উপলক্ষত নাদৰূপৰ পৰা তেওঁৰ শিক্ষাৰ্থীসকলে যি আন এটা ক'ৰিয়'গ্ৰাফী কৰিছিল, সেয়া আছিল নৃত্যৰ দল 'চালা ৱাহী দেস' । ২০১৮ চনত তেওঁৰ আটাইতকৈ শেহতীয়া প্ৰযোজনাৰ কিছুমান:

চতুৰঙ কি চৌপাল - এই প্ৰযোজনা চাৰিখন ৰাগৰ মাজত চতুৰঙ-সাহিত্য, চাৰগাম, নাচে কে বল আৰু তাৰানাৰ চাৰিখন উপাদানক এই গীতৰ লগত মিলি এই প্ৰযোজনাৰ ঐশ্বৰ্য প্ৰদৰ্শনৰ সংগীতৰ লগত পৰিচয় কৰি দিয়ে।
প্ৰতিধ্বনি - শামা তাইৰ সৰ্বশেষ ক'ৰিয়'গ্ৰাফী ইনাৰ ভয়েচৰ দ্বাৰা অনুপ্ৰাণিত হৈছে আৰু পাঁচখন গল্পৰ মাজেৰে ভাভ তথা অভিনয় মনোনিৱেশ কৰিছে। গুৰু শামা ভাটে মেডাম মেনাকা ক'ৰিয়'গ্ৰাফী মুভমেণ্টৰো আয়োজন কৰে আৰু কুৰেট কৰে, যিটো বাৰ্ষিক ভিত্তিত পুনেত হৈ আছে।

তথ্য উৎস্য

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
বিদৰ্ভ ৰাজ্য

সংস্কৃত মহাকাব্য মহাভাৰতৰ বিদৰ্ভ ৰাজ্য যদু ৰজাই (ভোজ যাদৱ) শাসন কৰা বহু ৰাজ্যৰ ভিতৰত অন্যতম। ই মধ্য ভাৰতৰ বৰ্তমান মহাৰাষ্ট্ৰত এতিয়াও বিদৰ্ভ নামেৰে জনাজাত অঞ্চলত অৱস্থিত আছিল।

নলৰ পত্নী দময়ন্তী আছিল বিদৰ্ভৰ ৰাজকুমাৰী। একেদৰে বাসুদেৱ কৃষ্ণৰ জ্যেষ্ঠ পত্নী ৰুক্মিণী বিদৰ্ভৰ আছিল।
অগস্ত্য ঋষিৰ পত্নী লোপামুদ্ৰাও মহাভাৰতত উল্লেখ কৰা বিদৰ্ভ দেশৰ ৰাজকুমাৰী আছিল। ভগৱান ৰামৰ আইতাক আৰু ৰজা দশৰথৰ মাতৃ ইন্দুমতীও বিদৰ্ভ ৰাজ্যৰ ৰাজকুমাৰী আছিল। কুণ্ডিনাপুৰী আছিল ইয়াৰ ৰাজধানী, যাক পূব মহাৰাষ্ট্ৰৰ কৌন্দিন্যপুৰ বুলি চিনাক্ত কৰা হৈছে। ৰুক্মিণীৰ ভাতৃ ৰুক্মবীৰয়ে বিদৰ্ভ প্ৰপাৰৰ ওচৰত ৰাজধানী ভোজকাটা লৈ আন এখন ৰাজ্য প্ৰতিষ্ঠা কৰিছিল। কুৰুক্ষেত্ৰ যুদ্ধৰ সময়ত যেতিয়া আন সকলো ৰাজ্যই যুদ্ধত অংশ লৈছিল, তেতিয়া ৰুক্মবীৰৰ অধীনত বিদৰ্ভ নিৰপেক্ষ আছিল, কাৰণ তেওঁৰ সৈন্যবাহিনীক যুদ্ধত নিয়োজিত দুইপক্ষ পাণ্ডৱ আৰু কৌৰৱ উভয়ে প্ৰত্যাখ্যান কৰিছিল।
বিদৰ্ভৰ আন কোনো ৰজাই যুদ্ধত অংশ লৈছিল নে নাই সেয়া স্পষ্ট হোৱা নাই।
মহাভাৰতৰ ৬:৫১ ত উল্লেখ আছে, যে বিদৰ্ভ সেনাই বৰ-সেনাপতি ভীষ্মৰ অধীনত কৌৰৱৰপক্ষ লৈছিল।

বিদৰ্ভৰ ৰজা ভীম

মহাভাৰতৰ বহু ঠাইত বিদৰ্ভৰ প্ৰাচীন শাসক হিচাপে ৰজা ভীমৰ কথা উল্লেখ আছে। (মহাভাৰতৰ ৩:৫৩ৰ পৰা ৭৭)।

বিদৰ্ভ আৰু অযোধ্যা সংযোগী দক্ষিণ পথ

মহাভাৰতত বিদৰ্ভক কোশলৰ দৰে উত্তৰ ৰাজ্যৰ সৈতে সংযোগ কৰা প্ৰাচীন কালত থকা এটা পথৰ সূত্ৰ দিয়া হৈছে।

তলত উল্লেখ কৰা নল আৰু দময়ন্তীৰ মাজত হোৱা কথা-বতৰাত প্ৰাচীন কালৰ উত্তৰ, দক্ষিণ আৰু মধ্য ভাৰতৰ ৰাজ্যসমূহক সংযোগ কৰা বহুতো প্ৰাচীন পথ বা পথৰ বৰ্ণনা কৰা হৈছে। (মহাভা: ৩:৬১)

এই দিশৰ বহু পথে দক্ষিণ দেশলৈ যায়, (নগৰ) অৱন্তী আৰু ঋক্ষৱত পৰ্বতৰ কাষেৰে পাৰ হৈ যায়। এইটোৱেই সেই বিন্ধ্য নামৰ সেই মহান পৰ্বত; য়ন, সাগৰৰ ফালে বৈ যোৱা পায়স্বিনী নদী আৰু তাত বিভিন্ন ফল আৰু শিপাৰে সজ্জিত তপস্বীসকলৰ আশ্ৰয়স্থল। এই পথটোৱে বিদৰ্ভৰ দেশলৈ যায়—আৰু সেইটোৱেই, কোশলৰ দেশলৈ। এই ৰাস্তাবোৰৰ সিপাৰে দক্ষিণ দিশত নামনি দেশ।

ঋতুপৰ্ণ ৰজা (অযোধ্যা, কোশলৰ) বিদৰ্ভ নগৰত উপস্থিত হ’ল। ৰাইজে ভীম ৰজা (বিদৰ্ভৰ) ওচৰলৈ (তেওঁৰ আগমনৰ খবৰ) লৈ আহিল। আৰু ভীমৰ নিমন্ত্ৰণত ৰজা কুণ্ডিনা নগৰত প্ৰৱেশ কৰিলে

কোশলৰ ৰজাই অলপ সময় চিন্তা কৰি শেষত ক’লে, ‘মই ইয়ালৈ আহিছো তোমাক শ্ৰদ্ধাঞ্জলি জনাবলৈ।’ আৰু ৰজা ভীম আচৰিত হৈ পৰিল, আৰু এশ যোজন অতিক্ৰম কৰি ঋতুপৰ্ণৰ আগমনৰ (সম্ভাৱ্য) কাৰণটোৰ ওপৰত চিন্তা কৰিলে। আৰু তেওঁ চিন্তা কৰিলে, ‘যে আন সাৰ্বভৌম ৰাষ্ট্ৰৰ কাষেৰে পাৰ হৈ যোৱা আৰু অগণন দেশ এৰি, তেওঁ কেৱল মোক শ্ৰদ্ধা জনাবলৈ আহিব লাগে, সেয়া তেওঁৰ আগমনৰ কাৰণ প্ৰায়েই নহয়।

গোৱাৰ ভোজ

অন্ততঃ খ্ৰীষ্টীয় তৃতীয় শতিকাৰ পৰা খ্ৰীষ্টীয় ষষ্ঠ শতিকালৈকে গোৱা আৰু কংকনৰ কিছু অংশ আৰু কৰ্ণাটকৰ কিছু অংশ শাসন কৰা গোৱাৰ ভোজসকল দক্ষিণ দিশলৈ প্ৰব্ৰজন কৰি দক্ষিণ কোংকন(গোৱা)ত ৰাজ্য প্ৰতিষ্ঠা কৰা বিদৰ্ভৰ ভোজৰ বংশধৰ বুলি বিশ্বাস কৰা হয়। পাটলিপুত্ৰৰ সম্ৰাটৰ প্ৰতি সামন্তীয় আনুগত্যৰে বা হয়তো সাতবাহনৰ অধীনত এই ভূখণ্ডত শাসন কৰা ভোজৰ ৰাজনৈতিক আওতালৈ গোৱা আহিল। ভোজৰ শাসন ক্ষমতা গোৱাৰ চন্দ্ৰপুৰা বা চন্দ্ৰাউৰা (আধুনিক চন্দোৰ)ত আছিল।

তথ্যসূত্ৰ

শ্ৰেণী:ৰাজতন্ত্ৰ
শ্ৰেণী:ভৌগোলিক অঞ্চল
নেপচুন

নেপচুন (ইংৰাজীত: Neptune) সৌৰজগতৰ সূৰ্যৰ পৰা দূৰত্বৰ দিশত এই গ্ৰহটো অষ্টম আৰু আকাৰ আয়তনৰ দিশত সৌৰজগতৰ চতুৰ্থ বৃহত্তম গ্ৰহ আনহাতে ভৰৰ দিশত এই গ্ৰহটোৱে তৃতীয় স্থান অধিকাৰ কৰিছে। ৰোমানলোকসকলৰ সাগৰীয় দেৱতা নেপচুনৰ পৰাই গ্ৰহটোৰ নাম নেপচুন ৰখা হৈছে।

তথ্যসূত্ৰ

বাহ্যিক সংযোগ

NASA's Neptune fact sheet
"Neptune." Smith, Bradford A. World Book Online Reference . 2004. World Book, Inc. (NASA.gov)
Neptune from Bill Arnett's nineplanets.org
Neptune Astronomy Cast episode #63, includes full transcript.
Neptune Profile at NASA's Solar System Exploration site
Planets – Neptune A children's guide to Neptune.

শ্ৰেণী:গ্ৰহ
শ্ৰেণী:সৌৰজগত
মেজৰ ধ্যান চান্দ খেলৰত্ন বঁটা

মেজৰ ধ্যান চান্দ খেলৰত্ন বঁটা হৈছে ক্ৰীড়াক্ষেত্ৰৰ বিভিন্ন উপলব্ধিৰ বাবে ভাৰত চৰকাৰৰ দ্বাৰা প্ৰদান কৰা সৰ্বোচ্চ সন্মান। পূৰ্বতে ৰাজীৱ গান্ধী খেলৰত্ন বঁটা নামেৰে জনাজাত এই বঁটাটোক প্ৰসিদ্ধ ভাৰতীয় হকী খেলুৱৈ ধ্যান চান্দৰ নামেৰে ২০২১ চনত পুনঃনামকৰণ কৰা হয়। ২০২০ চনৰ তথ্য অনুসৰি, এই বঁটা বিজয়ী সকলক এটি পদক, এখন সন্মান পত্ৰ আৰু নগদ ২৫ লাখ টকাৰে সন্মানিত কৰা হয়। ১৯৯১-৯২ চনত প্ৰথমবাৰৰ বাবে এই বঁটা প্ৰদান কৰা হৈছিল।

বঁটা বিজয়ীসকলৰ তালিকা

বৰ্ষ
বিজয়ী
ক্ৰীড়াক্ষেত্ৰ
উদ্ধৃতি
১৯৯১-১৯৯২
বিশ্বনাথন আনন্দ
দবা

১৯৯২–১৯৯৩
গীত শেঠী
বিলিয়াৰ্ড

১৯৯৩-১৯৯৪
পুষ্পেন্দ্ৰ কুমাৰ গাৰ্গ
য়াচটিঙ (দলীয়)

১৯৯৯-২০০০
ধনৰাজ পিল্লাই
হকী

২০০১
অভিনৱ বিন্দ্ৰা
শ্বুটিং

২০০২
কে. এম. বীণামোল
এথলেটিকছ

২০০২
অঞ্জলি ভাগৱত
শ্বুটিং

২০০৪
ৰাজ্যৱৰ্ধন সিং ৰাথোড়
শ্বুটিং

২০০৫
পঙ্কজ আদৱানী
বিলিয়াৰ্ড আৰু স্নুকাৰ

২০০৬
মনৱীত সিং সান্ধু
শ্বুটিং

২০০৭
মহেন্দ্ৰ সিং ধোনি
ক্ৰিকেট

২০০৮
বঁটা প্ৰদান কৰা হোৱা নাই
পূজা বেনাৰ্জী

পূজা বেনাৰ্জী (জন্ম ৬ ফেব্ৰুৱাৰী ১৯৮৭), যাক কেতিয়াবা পূজা বোস বা সৰলভাৱে পূজা বুলিও ক্ৰেডিট দিয়া হয়, এগৰাকী ভাৰতীয় অভিনেত্ৰী। তেওঁ প্ৰধানকৈ বাংলা চলচ্চিত্ৰ আৰু হিন্দী দূৰদৰ্শন ধাৰাবাহিকত অভিনয় কৰিছে। ষ্টাৰ প্লাছত সম্প্ৰচাৰিত ধাৰাবাহিক তুঝ সংগ প্ৰীত লগাই সজনাত বৃন্দা চৰিত্ৰত অভিনয় কৰাৰ বাবে তেওঁ বিশেষভাৱে পৰিচিত। তেওঁ ঝলক দিখলা যা (২০১৪) আৰু কমেডি নাইটছ বচাও (২০১৫)ত অংশগ্ৰহণ কৰিছিল।

কেৰিয়াৰ

২০০৮ চনত দূৰদৰ্শন ধাৰাবাহিক 'কাহানী আমাৰায় মহাভাৰত কি'ৰ জৰিয়তে পূজা বেনাৰ্জীয়ে নিজৰ অভিনয় জীৱন আৰম্ভ কৰে। ইয়াৰ পিছত তেওঁ ৰোমাণ্টিক ধাৰাবাহিক 'তুঝ সংগ প্ৰীত লগাই সজনা'ত এগৰাকী সহজ-সৰল পাঞ্জাবী ছোৱালী বৃন্দাৰ চৰিত্ৰত অভিনয় কৰি জনপ্ৰিয়তা লাভ কৰে।

তেওঁ তেলেগু চলচ্চিত্ৰ 'ভিডু থেদা'ৰ জৰিয়তে চলচ্চিত্ৰ জগতত আত্মপ্ৰকাশ কৰে। ইয়াৰ উপৰিও তেওঁ 'মাচো মুস্তানা' চলচ্চিত্ৰত অভিনয় কৰে (প্ৰথমতে নাম আছিল 'মাচো মুস্তাফা'), কিন্তু “মুস্তাফা” শব্দ ব্যৱহাৰ সন্দৰ্ভত আপত্তিৰ বাবে নাম সলনি কৰা হয়।

পূজা বেনাৰ্জীয়ে ৰাজা চান্দাৰ 'চেলেঞ্জ ২' আৰু সুজিত মণ্ডল পৰিচালিত 'ৰকি' চলচ্চিত্ৰতো অভিনয় কৰে। তেওঁ 'ঝলক দিখলা যা ৭'ত পূজা বোস নামত অংশগ্ৰহণ কৰিছিল, য’ত তেওঁৰ নৃত্য পৰিচালক আছিল ৰাজিত দেৱ।

২০১৫ চনৰ পৰা ২০১৭ চনলৈ তেওঁ 'কমেডি নাইটছ বচাও' ধাৰাবাহিকত নিয়মিতভাৱে দেখা গৈছিল। তাৰ পিছত তেওঁ জী টিভিৰ 'কুবুল হে'ত আফ্ৰিন চৰিত্ৰত অভিনয় কৰে। লগতে তেওঁ &টিভিত সম্প্ৰচাৰিত 'ৰাজিয়া চুলতান'ত ইয়াছমিন চৰিত্ৰত অভিনয় কৰে।

২০১৬ চনত তেওঁ 'বিগ বস বাংলা' আৰু 'কমেডি নাইটছ লাইভ'ত অংশগ্ৰহণ কৰে। ২০১৭ চনত তেওঁ 'দেৱ' ধাৰাবাহিকত মেহক চৰিত্ৰত অভিনয় কৰে আৰু ২০১৮ চনত ইয়াৰ দ্বিতীয় ছিজনত পুনৰ উপস্থিত হয়।

২০১৯ চনত তেওঁ 'কিচেন চেম্পিয়ন ৫' আৰু 'খতৰা খতৰা খতৰা'ত অংশগ্ৰহণ কৰে আৰু 'বিশ' ধাৰাবাহিকত মাকদিনা চৰিত্ৰত অভিনয় কৰে। ২০২০ চনত তেওঁ 'জগ জননী মা বৈষ্ণো দেৱী – কাহিনী মাতা ৰাণী কি' ধাৰাবাহিকত বৈষ্ণো দেৱীৰ চৰিত্ৰত অভিনয় কৰে।

দুটা বছৰ বিৰতিৰ পিছত ২০২২ চনত তেওঁ ষ্টাৰ প্লাছৰ ৱেব ধাৰাবাহিক 'অনুপমা: নমস্তে আমেৰিকা'ত ঋতিকা চৰিত্ৰত অভিনয় কৰি পুনৰ অভিনয় জগতলৈ উভতি আহে।

ব্যক্তিগত জীৱন

২০২০ চনত পূজা বেনাৰ্জীয়ে তেওঁৰ সহ-অভিনেতা কুনাল ভাৰ্মাৰ সৈতে বিবাহপাশত আবদ্ধ হয়। এই দম্পতীৰ এটা পুত্ৰ সন্তান আছে।

বিবাদ

২০২৫ চনৰ জুন মাহত বাংলা চলচ্চিত্ৰ প্ৰযোজক শ্যাম সুন্দৰ দে’ৰ অপহৰণ আৰু ধন দাবীৰ অভিযোগত পূজা বেনাৰ্জী আৰু তেওঁৰ স্বামী কুনাল ভাৰ্মাৰ বিৰুদ্ধে অভিযোগ দাখিল কৰা হয়। ভাৰতীয় ন্যায় সংহিতা, ২০২৩ৰ বিভিন্ন ধাৰাত তেওঁলোকৰ বিৰুদ্ধে এফ আই আৰ ৰুজু কৰা হয়।

তথ্যসূত্ৰ

বাহ্যিক সংযোগ

শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
বগী

বগী এখন বীৰুবালা ৰাভাৰ ওপৰত ৰচিত জীৱনীভিত্তিক উপন্যাস। ঔপন্যাসিক গোবিন কুমাৰ খাউণ্ডে বীৰুবালা ৰাভাৰ দৃষ্টিৰে অসমৰ জনজাতীয় সমাজত থকা 'ডাইনী'নামৰ সামাজিক ব্যাধিক উদঙাই দেখুওৱাইছে। ২০২১ চনত 'বগী' গ্ৰন্থখনৰ বাবে লেখকে 'অসম সাহিত্য বঁটা ' লাভ কৰে।কিতাপখন প্ৰকাশ কৰিছে 'বনলতা' প্ৰকাশনে।

উদ্ধৃতিসমুহ

আমাৰ পাহাৰৰ মানুহবোৰে ডাক্তৰ চিনি নাপাই। হাস্পতাল চিনি নাপায়। সিহঁতে দেওধনী,কবিৰাজ চিনি পায়।চাৰল ৰাভাক চিনি পায়। সিহঁতে বলি-বিধানহে জানে।
দ'দানৰ পৰা ঘুৰি অহাৰ পাছত গাঁৱৰ মানুহৰ দৃষ্টিত বগী হৈ পৰিছিল অপৰাধী। সমাজৰ শত্ৰু। কিন্তু বগীৰ চাল-চলন,মাত কথা সকলো আছিল স্বাভাৱিক। তাই ভবা নাছিল সমাজ,আপোন মানুহবোৰ তাইৰ বাবে এদিন ভয়ংকৰ হৈ উঠিব।
"ওজা, দেওধনী,বেজ এইবোৰৰ হতুৱাই ডাইনী চিনাক্ত কৰে।অপশক্তিক গাঁৱৰ পৰা খেদোৱাৰ নামত মানুহৰ কটামূৰ লৈ ঘুৰি ফুৰে। আনকি পুতেক-জীয়েক মিলিত মাক-বাপেকক হত্যা কৰে,গাত জুই লগাই দিয়ে। কি যে নকৰে নহয়।"
মাকৰ বয়স প্ৰায় ৬০ ৰ ওচৰ চপা। সেইদৰে ককাকৰ বয়স প্ৰায় ৭০ বছৰ। বোৱাৰীজনী গৰ্ভৱতী। সেয়ে তাই থিৰেৰে বহি থাকিব পৰা নাই। ইচাট-বিচাট কৰি আছে। অপৰাধীৰ দৰে আটাইকেইটা মানুহ আঁঠুকাঢ়ি বহি আছে। যেন সিহঁতক দুৰ্গা গোসাঁনীৰ আগত বলি দিবলৈকে আনিছে।
"ত‌ই আমাৰ সমাজৰ বিপৰীত যোৱা মানুহ। ত‌ইখান সমাজ নমুনা মানুহ।ত‌ই আমাক লাজ দিছ। ডাইনী,কবিৰাজ, দেওধনী নামানো বুলি ত‌ই দোষ কৰিছ। তোক কিয় আমি মহিলা সমিতিত ৰাখিম...। দে দে কাগজ-বহী যি য'ত আছে উলিয়াই দে।"
"তহঁতৰ দৰে অন্ধ মানুহৰ বাবেই মই গোটেই জীৱন ডাইনী,ভূত,বেজ-কবিৰাজৰ বিৰোধিতা কৰি যাম...,গোটেইখনতে কৈ ফুৰিম,ঘৰে-ঘৰে চিঞৰি ফুৰিব,'ডাইনী ভুৱা, ডাইনী,কবিৰাজ, দেওধনী মিছা...মিছা...'!"

তথ্যৰ উৎস

শ্ৰেণী: অসমীয়া গ্ৰন্থ
শ্ৰেণী:অসমীয়া উপন্যাস
তৰালি শৰ্মা

তৰালি শৰ্মা (জন্ম:৪ আগষ্ট, ১৯৭৫) অসমৰ এগৰাকী কণ্ঠশিল্পী আৰু সংগীত পৰিচালক। মূলতঃ শাস্ত্ৰীয় সংগীত আৰু লোক-সংগীতৰ চৰ্চা কৰা তৰালি শৰ্মাই মঞ্জু বৰাৰ অসমীয়া কথাছবি আকাশীতৰাৰ কথাৰে...ত "কিমতে ভকতি কৰিব..." শীৰ্ষক ঘোষাত কৰা কণ্ঠদানৰ বাবে ২০০৩ চনৰ শ্ৰেষ্ঠ মহিলা নেপথ্য গায়িকাৰ ৰাষ্ট্ৰীয় চলচ্চিত্ৰ বঁটা লাভ কৰে। তৰালি শৰ্মাৰ পিতৃ প্ৰভাত শৰ্মা, অসমৰ এজন পৰিচিত লোক-সংগীতৰ শিল্পী, বাঁহীবাদক আৰু সংগীত পৰিচালক। সেয়ে তৰালি শৰ্মাই সৰুৰে পৰাই সংগীতময় পৰিৱেশত ডাঙৰ-দীঘল হয় আৰু ঘৰতেই সংগীত শিক্ষা লাভ কৰে। তৰালিয়ে তেওঁৰ পিতৃ আৰু ডাঙৰ খুৰাক বশিষ্ঠ দেৱ শৰ্মাক নিজৰ প্ৰেৰণাৰ উৎস ৰূপে গণ্য কৰে।
প্ৰেম-ভালপোৱাই সমাজখন ধুনীয়া কৰি ৰাখে আৰু সেয়ে এই ধৰণৰ গীতবোৰ শ্ৰোতা-দৰ্শকে আকোঁৱালি লয়।
আচলতে মোৰ প্ৰথম প্ৰেম সংগীতৰ লগতে। সেই প্ৰেমে ভাললগাও আনে-অভিমানো আনে বা বিষাদো আনে মাজে মাজে। সংগীতে ইমান বেছি আৱেগিক কৰি তোলে বা ইমান বেছি গাত লাগি যোৱা হ’ল যে এটা সময়ত সেই কথাটো অনুভৱ কৰা যায়- যেতিয়া কাৰোবাৰ কাৰোবাৰ লগত সচাঁ প্ৰেম হয়, ইমান গভীৰলৈ গুচি যোৱা যায় যে এক ঐশ্বৰিক বা স্বৰ্গীয় অনুভূতি হৈ পৰে গোটেই কথাটো..।
সংগীত আচলতে জীৱনৰ আহিলা- মই মোৰ লগত প্ৰেমত পৰাৰ আহিলা, জীৱনৰ প্ৰেমত পৰাৰ আহিলা। আৰু এই অনুভৱ সেই তেৰ-চৈধ্য বছৰীয়া মইজনী স্কুলত পঢ়াৰ পৰাই.. তেতিয়া এটাই উদ্দেশ্য-গান গাব লাগে, ৰেৱাজ কৰিব লাগে।
অনুশীলন মানেই সাধনা নহয় আচলতে। অনুশীলনটো হৈছে সাধনাৰ এটা অংশহে। সাধনা হৈছে গোটেই ছিষ্টেমটোক ভালদৰে জানি বুজি লৈ আগবঢ়া। সমাজৰ প্ৰতি যিটো নূন্যতম দায়বদ্ধতা থাকিব লাগে, সেইটো প্ৰত্যেকৰে থকাটো উচিত। এইখিনি যেতিয়াই বুজি পাব, তেতিয়াই এই কথাটো গম পোৱা হ’ব যে আচলতে গানবোৰ গালে মানুহে ভালপোৱা গানতকৈয়ো গোৱা গানটোৱে মানুহক চুব পাৰিব লাগিব।
এতিয়া অসমৰ পৰিস্থিতিত মই ভাবোঁ, সংগীত মানেই পইচা পায়, সংগীত মানেই গ্লেমাৰ — এনেকুৱা ধৰণৰ মানসিকতা এটা গঢ় লৈ উঠিছে, যিটো বহুত নিগেটিভ।
যিয়েই আপোনাক জীয়াই থাকিবলৈ আটাইতকৈ বেছি প্ৰেৰণা দিয়ে, তাৰ ভিতৰত হাঁহি এটা; তাৰ ভিতৰত মৰম এটা। যদি হাঁহিয়েই নাথকে, মৰমেই নাথাকে তেন্তে জীয়াই থাকি কি লাভ। পইচা পালে কি হ’ল লগততো লৈ নাযায়। গতিকে সেই দুটা বস্তু আটাইতকৈ গুৰুত্বপূৰ্ণ।

মন্তব্য

তৰালী শৰ্মা মানে আমি সকলোৱে জানো এক ব্যতিক্ৰমী কণ্ঠৰ অধিকাৰী । তৰালী কেতিয়াও সাধাৰণতে উটি ভাঁহি যোৱা শিল্পী নহয়৷ (কণ্ঠশিল্পী বিদ্যাসাগৰ)

তথ্য সূত্ৰ

শ্ৰেণী:অসমৰ কণ্ঠশিল্পী
শ্ৰেণী:অসমীয়া নাৰী
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী